
RAPORT DE SPECIALITATE

	Analizând Proiectul de hotărâre pentru modificarea și completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești - Scăeni, am constatat următoarele:
	Prin HCL nr. 26/23.02.2021 s-a aprobat Inventarul bunurilor care alcătuiesc domeniul privat al orașului Boldești - Scăeni . 
	Prin referatul nr. 6687/22.04.2025, se propune : 
- modificarea poziției nr. 249, “teren strada Nucilor în suprafață 370, mp în urma finalizării înregistrării sistematice suprafața este de 312 mp și nr. cadastral 27443” din anexa la Hotărârea Consiliului Local nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești – Scăeni cu modificările și completările ulterioare, conform Anexei nr. 1 la prezenta hotărâre.
- completarea anexei la Hotărârea Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al oraşului Boldeşti-Scăeni cu secţiunea II – bunuri mobile unde  vor fi  cuprinse bunurile achiziționate pentru obiectivele de investiții "Construire şi dotare 8 Săli de clasă şi spaţiu servit masa Şcoala Gimnazială Mihai Viteazul, oraşul Boldeşti-Scăeni", Reabilitare, modernizare, extindere şi dotare "Centru multifuncţional cultural-educaţional Boldeşti-Scăeni" (fost Club Boldeşti), „Teren de sport multifuncţional Liceul Tehnologic Teodor Diamant Boldeşti – Scăeni, judeţul Prahova”, conform anexei nr. 2 la prezenta hotărâre.
Față de cele mai sus menționate, consider că inițierea acestui Proiect de hotărâre este necesară și oportună.

